UR.BROJ: 04-13/22

Osijek, 28.7.2022.

**POZIV ZA DOSTAVU PONUDA**

**u postupku jednostavne nabave Usluga organizacije i mentoriranja na događanjima u sklopu projekta Rotor kreativne industrije – samostalna praksa za polaznike projekta – PJN-2022-3**

**OPĆI PODACI**

1. **Podaci o Naručitelju**

Naziv: Kulturni centar Osijek

Sjedište: Ulica kneza Trpimira 2/A

OIB: 32129097612

Telefon: 031/328955

e-mail: nabava@kulturni-centar.hr

URL: <http://www.kulturni-centar.hr>

IBAN: HR1823600001102764043

1. **Osoba zadužena za kontakt:** Ivan Kristijan Majić, ravnatelj Kulturnog centra Osijek, putem e-mail adrese nabava@kulturni-centar.hr

1. **Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi**

Popis gospodarskih subjekata s kojima Naručitelj ne smije sklopiti ugovore u smislu odredbi članka 75. – 83. ZJN 2016 u svojstvu ponuditelja, člana zajednice ponuditelja i podugovaratelja:

1. Dobar dan, obrt za izvođačke djelatnosti, vl. Ivan Kristijan Majić, Lajoša Košuta 27, 31327 Kopačevo OIB 00713698300
2. Moveat d.o.o., Braće Cvijića 30, 10000 Zagreb, OIB 19432338896
3. Urbani šumari d.o.o., Prudi 25a, 10000 Zagreb, OIB 12167083889
4. Udruga Generator, Kneza Trpimira 1A, 31000 Osijek, OIB 66266331193

**PODACI O POSTUPKU I PREDMETU NABAVE**

1. **Evidencijski broj nabave: PJN-2022 -3**
2. **Procijenjena vrijednost nabave:**

Ukupno procijenjena vrijednost je **80.000,00 kuna** (bez PDV-a) Predmet nabave nije podijeljen na grupe.

Projekt Rotor kreativne industrije sufinanciran je od strane Europske unije iz Europskog socijalnog fonda.

1. **Opis i oznaka predmeta nabave:**

CPV OZNAKA: 79952000

OPIS PREDMETA NABAVE:

Organizacija događanja povezanih sa samostalnom praksom polaznika projekta Rotor kreativne industrije te mentoriranje polaznika koji prolaze kroz samostalnu praksu organizacije Festivala:

* Polaznici projekta Rotor kreativne industrije (min. 60 polaznika) prolaze kroz samostalnu praksu kojom preuzimaju odgovornosti i obveze provedbe Festivala, u skladu s onim što su naučili u dosadašnjim aktivnostima projekta (Atmosfera prostora, montaža zvuka i videa, fotografiranje evenata, dizajn i vizuali, DJ-ing, organizacija događanja, svjetlosne vizualizacije). Ponuditelj koordinira cjelovito rješenje prema zahtjevima polaznika.
* Organizacija minimalno 3 eventa (događanja) u Festivalu koji traje minimalno tjedan dana, u kojima će 60 polaznika dobiti konkretne zadatke koje su naučili na projektu – dekoriranje i atmosfera prostora, postavljanje osvjetljenja, postavljanje ozvuke, organizacija koncerta (DJ, bend ili samostalni izvođači, svaki event mora imati i glazbeni dio), svjetlosne vizualizacije, postavljanje umjetničkih instalacija i dekora – primarno u vanjskim prostorima, a iznimno, u slučaju lošeg vremena, u unutarnjim prostorima Kulturnog centra Osijek.

Događanje može biti koncert, večernji event uz DJ-a i svjetlosne vizualizacije, predstava, prezentacija, mini-sajam, konferencija s gostima predavačima, predavanje, projekcije kratkih filmova ili izložba.

* Idealni datumi za održavanje evenata: između 5. i 15.8.2022. godine (u slučaju potrebe ili nemogućnosti organiziranja, može i nešto kasnije. Krajnji rok za održavanje Festivala je početak rujna 2022.godine)
* Pouda uključuje: Mentoriranje 60 polaznika u 20 skupina (timovi po 3 osobe) koji će upravljati eventima, pomagati u organizaciji, izvršavati konkretne zadatke uz nadzor i mentorstvo
* Mentoriranje polaznika koji će izvršavati fotografiranje i video snimanje događanja i montirati sadržaj za objave na društvenim mrežama
* Promidžba i usluge kreiranja objava na društvenim mrežama tijekom i nakon Festivala (u trajanju od minimalno 2 tjedna)
* Dizajn vizuala povezan s Festivalom Rotora kreativne industrije, dizajn u suradnji s polaznicima koji su sudjelovali na radionici Dizajn i Vizuali
* Kreativno vodstvo i koordinacija polaznika i posjetitelja događanja Festivala (svako događanje je otvoren za javnost)
* Organizacija osvježenja za polaznike tijekom trajanja pripreme i događanja (voda, sokovi, grickalice)
* Najam opreme koja je potrebna za organizaciju događanja, a koju Naručitelj nema – primjerice: dijelovi pozornice, dodatna oprema za rasvjetu i ozvuku, kućice/štandovi i slično, prema potrebi
* Autorske honorare za izabrane glazbene izvođače plaća ponuditelj (osim za polaznike projekta koji će izvoditi DJing), ZAMP i sve povezane troškove Ponuditelj uključuje u svoju ponudu te takve i slične troškove Naručitelj ne snosi naknadno,
* Tisak promotivnih materijala (letak plus plakat/poster –vizuali trebaju biti rađeni u suradnji s polaznicima projekta)
* Ponuda treba uključivati sve honorare za osobe uključene u izvođenje programa na događanjima – gosti predavači, glumci u predstavi, glazbenici, influenceri, voditelji i slično
* Ponuda treba uključivati cijenu smještaja i hrane za sve goste/osobe uključene u izvođenje programa, ukoliko je potreban
* Ponuda treba uključivati prijevoz svih osoba i opreme potrebnih za organizaciju događanja
* Ponuda mora uključivati sve direktne i indirektne troškove vezane uz organizaciju Festivala
1. **Količina ili opseg predmeta nabave:**

Količina predmeta nabave, odnosno vrsta, određena je točkom 6. ovog Poziva za dostavu ponuda i Troškovnikom. Ponuditelj mora ponuditi cjelokupni predmet nabave koji se traži u ovom Pozivu. Ponude koje obuhvaćaju samo dio traženog predmeta nabave unutar jedne grupe predmeta neće se razmatrati. Ponuditelj je dužan ponuditi i isporučiti robu sukladno svim uvjetima koji su navedeni u ovom Pozivu te važećim zakonima, pravilnicima te pravilima struke.

1. **Mjesto izvršenja usluge:**

Mjesto izvršenja je u prostorima Kulturnog centra Osijek na adresi: Kulturni centar Osijek, Kneza Trpimira 2/A, 31000 Osijek,

Mjesto izvršenja će biti vanjski prostor oko Kulturnog centra Osijek, a iznimno može biti i na drugoj lokaciji koja će biti poznata odabranom ponuditelju minimalno tri dana prije početka Festivala, a koja će biti u gradu Osijeku.

1. **Početak i trajanje ugovora:**

Očekivani datum početka pružanja usluge je odmah nakon potpisivanja ugovora.

**ODREDBE O SPOSOBNOSTI PONUDITELJA**

1. **Sposobnost za obavljanje profesionalne djelatnosti:**

Za potrebe dokazivanja sposobnosti za obavljanje profesionalne djelatnosti gospodarski subjekt mora dokazati:

- izvod iz poslovnog, sudskog (trgovačkog), strukovnog, obrtnog ili drugog odgovarajućeg registra u državi njegova poslovnog nastana.

Dokazi se mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**PODACI O PONUDI**

1. **Sadržaj i način izrade ponude**

Pri izradi ponude Ponuditelj se mora pridržavati zahtjeva i uvjeta navedenih u Pozivu za dostavu ponude. Ponuda se izrađuje za svaku grupu predmeta zasebno. Ukoliko Ponuditelj nudi obje grupe predmeta, potrebno je poslati zasebne Troškovnike.

Ponuda mora sadržavati:

* Popunjenu ponudu s podacima o Ponuditelju i cijenom izraženom bez PDV-a i ukupnom cijenom s PDV-om (ako je primjenjiv)
* izvod iz poslovnog, sudskog (trgovačkog), strukovnog, obrtnog ili drugog odgovarajućeg registra u državi njegova poslovnog nastana (u slučaju javljanja na obje grupe predmeta, bit će dovoljno poslati samo jedan izvod).

Rok za dostavu ponude je **5 dana** od primitka Poziva na dostavu ponuda. Ponuda se izrađuje na hrvatskom jeziku i latiničnom pismu.

Ponuda obvezuje Ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude.

**Ponuda se izrađuje u elektronskom obliku i šalje na službenu e-mail adresu Naručitelja: nabava@kulturni-centar.hr**

1. **Izmjena i/ili dopuna ponude i odustajanje od ponude**

U roku za dostavu ponude Ponuditelj može izmijeniti svoju ponudu ili od nje odustati. Ako Ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Ponuda se ne može mijenjati ili povući nakon isteka roka za dostavu ponuda (5 dana).

1. **Način određivanja cijene ponude**

Jedinična cijena svake stavke te ukupna cijena se iskazuje na 2 (dvije) decimale.

Ponuditelj izražava cijenu ponude u kunama u apsolutnom iznosu.

Cijena ponude piše se brojkama.

U cijenu ponude bez poreza na dodanu vrijednost moraju biti uračunati svi direktni i indirektni troškovi vezani uz predmet nabave.

Ako Ponuditelj nije u sustavu PDV-a ili je predmet nabave oslobođen PDV-a, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **Kriterij za odabir ponude**

Kriterij za odabir ponude je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **Jezik i pismo na kojem se izrađuje ponuda**

Ponuda se izrađuje na hrvatskom jeziku i latiničnom pismu.

Sva ostala dokumentacija koja se prilaže uz ponudu mora biti također na hrvatskom jeziku i latiničnom pismu.

Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod na hrvatski jezik.

1. **Rok valjanosti ponude**

Rok valjanosti ponude: 30 dana od isteka roka za dostavu ponuda.

**OSTALE ODREDBE**

1. **Datum, vrijeme i mjesto dostave ponuda i otvaranje ponuda**

Rok za dostavu ponuda je **2.8.2022. godine do 16:00h**. Otvaranje ponuda održat će se 3.8.2022. godine u 11:00 sati, u prostorijama Kulturnog centra Osijek.

Ponude se predaju neposredno kod Naručitelja, elektroničkim putem na e-mail adresu:

**nabava@kulturni-centar.hr**

Sukladno odredbama Pravilnika o provedbi postupaka jednostavne nabave (Rješenje o davanju prethodnog mišljenja na Pravilnik o provedbi postupka jednostavne nabave Kulturnog centra Osijek KLASA: 023-05/21-01/1 UR.BROJ:2158/01-02-21-8) **otvaranje ponuda nije javno**.

1. **Zajednica ponuditelja je udruženje više gospodarskih subjekata koje je pravodobno dostavilo zajedničku ponudu.**

Za potrebe dostavljanja ponude naručitelj ne smije od zajednice ponuditelja ili natjecatelja zahtijevati određeni pravni oblik njihova zajedničkog ustrojstva, ali će poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora.

U zajedničkoj ponudi mora biti navedeno koji član zajednice ponuditelja je zadužen za komunikaciju s naručiteljem, koji član je ovlašten potpisati ponudu, koji član je ovlašten potpisati ugovor i koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

U slučaju zajednice ponuditelja svi članovi zajednice ponuditelja moraju pojedinačno dokazati nepostojanje okolnosti iz točke 10. ove dokumentacije.

Pri utvrđivanju zajedničke sposobnosti zbrojit će se elementi sposobnosti svakog od ponuditelja iz zajedničke ponude.

Zajednička ponuda koja ne ispunjava sve uvjete tražene ovom točkom, biti će isključena iz daljnjeg postupka odabira.

1. **Rok za donošenje odluke o odabiru/poništenju (u daljnjem tekstu: odluka)**

Rok za donošenje Odluke iznosi 8 dana od dana isteka roka za dostavu ponuda. Naručitelj će Odluku odmah putem elektroničke pošte poslati svim ponuditeljima koji su dostavili svoju ponudu.

1. **Rok, način i uvjeti plaćanja**

Temeljem zaključenog Ugovora o pružanju usluga, a nakon provedene usluge, Pružatelj usluga će ispostaviti račun. Očekuje se da Pružatelj usluga podnese detaljno pisano izvješće o svojim aktivnostima nakon obavljanja usluge. Naručitelj će nakon provjere računa i prateće dokumentacije (izvještaja o obavljenom poslu i dr.,) izvršiti plaćanje u roku od 30 dana od dana zaprimanja računa.

**RAVNATELJ KULTURNOG CENTRA OSIJEK:**

**Ivan Kristijan Majić**